САСТАНАК ПРЕДСЕДНИКА ОДБОРА ЗА СПОЉНЕ ПОСЛОВЕ ЗЕМАЉА ЧЛАНИЦА ПАРЛАМЕНТАРНЕ ДИМЕНЗИЈЕ ЦЕНТРАЛНО-ЕВРОПСКЕ ИНИЦИЈАТИВЕ

21. МАЈ 2025. ГОДИНЕ

ЗАЈЕДНИЧКА ИЗЈАВА

Ми, председници одбора за спољне послове земаља чланица Парламентарне димензије Централно-европске иницијативе и њихови представници, окупљени на састанку који је одржан 21. маја 2025. године у Београду, верујемо да је ово само један у низу састанака који ће отворити нове могућности за дијалог, сарадњу и развијање добросуседских односа и тешњу међупарламентарну сарадњу земаља ПД ЦЕИ и изјављујемо:

1. Сагласни смо да регионална сарадња у оквиру ЦЕИ, као и залагање за убрзани процес европских интеграција држава чланица ЦЕИ значајно доприносе јачању регионалне и прекограничне сарадње, промоцији добросуседских односа и међусобног поштовања, али и бољем разумевању различитих ставова и усаглашавању истих кроз континуирани дијалог.

2. Наглашавамо да је важност сарадње одбора за спольне послове државе ЦЕЙ пре свега у промовисању међупарламентарне сарадње, регионалне сарадње и промоцији европских вредности и демократских институција.

3. Сматрамо да подршка политици убрзаног проширења представља прави пут и на томе ћемо инсистирати користећи политичка и правна средства која нам стоје на располагању пружајући подршку док све државе ЦЕИ не буду чланице ЕУ.

4. Усагласили смо се као парламентарци да, у оквиру сарадње и повезивања држава чланица унутар ЦЕИ, треба да наставимо са континуираним залагањем за убрзано проширење Европске уније код наших влада и институција ЕУ, како би се отворио пут да цео регион ЦЕИ буде обухваћен јединственим простором у којем се негује мир, демократија, поштовање људских права, владавина права, одрживи развој и просперитет.

5. Сложили смо се да је у наредном периоду потребно темељено радити на даљем јачању сарадње држава ЦЕЙ и повезивању чланица ЕУ и кандидата за чланство како би се створили услови за проширење ЕУ на цео простор Централно- европске иницијативе.

6. Поздрављамо прокламовану перспективу чланства држава ЦЕИ у Европској унији и позивамо да се предузму даљи кораци и донесу одговарајуће одлуке које ће чланство преосталих држава ЦЕИ учинити скорим и извесним.

Састанку су присуствовали посланици из следећих земаља: Србија, Румунија, Северна Македонија, Италија, Црна Гора и Молдавија.